[bookmark: _Hlk63124480]КРАТКА ХАРАКТЕРИСТИКА НА ПРОДУКТА
1.ИМЕ НА ЛЕКАРСТВЕНИЯ ПРОДУКТ

Медоклав 875 mg/125 mg филмирани таблетки
[bookmark: _GoBack]Medoclav 875 mg/125 mg film-coated tablets
2. КАЧЕСТВЕН И КОЛИЧЕСТВЕН СЪСТАВ

Всяка таблетка съдържа амоксицилин трихидрат (amoxicillin trihydrate), еквивалентен на 875 mg амоксицилин (amoxicillin),и калиев клавуланат (potassium clayulanate), еквивалент на 125 mg клавуланова киселина (clavulanic acid).

3. ЛЕКАРСТВЕНА ФОРМА

Филмирана таблетка.
Бяла, плоска, с форма на капсула филмирана таблетка.
4. КЛИНИЧНИ ДАННИ
4.1. Терапевтични показания

Медоклав е показан за лечение на следните инфекции при възрастни и деца (виж точки 4.2, 4.4 и 5.1):

· остър бактериален синуит (адекватно диагностициран)остър отит на средното ухо
· остри екзацербации на хроничен бронхит (адекватно диагностициран)
· придобита в обществото пневмония
· цистит
· пиелонефрит
· инфекции на кожата и меките тъкани, по-специално целулит, ухапвания от животни, тежък абцес на зъбите с разпространяващ се целулит
· инфекции на костите и ставите, по-специално остеомиелит.

Трябва да се обърне внимание на официалните указания за правилна употреба на антибактериалните средства.

4.2. Дозировка и начин на приложение

Дозировка
Дозировките са представени съобразно съдържанието на амоксицилин/клавуланова киселина, с изключение на случаите, когато дозите са дадени по отношение на отделните компоненти
Когато се избира дозата Медоклав за лечение на определена инфекция трябва да се вземат предвид:
· очакваните патогени и вероятната им чувствителност към антибакгериални средства (вижте точка 4.4)
· тежестта и мястото на инфекцията
· възрастта, телесното тегло и бъбречната функция на пациента, както е посочено по- долу.

Ако е необходимо трябва да се има предвид използването на алтернативни форми Медоклав (напр. такива, които предоставят по-високи дози амоксициклин и/или различни съотношения между амоксицилин и клавуланова киселина) (вижте точки 4,4 и 5,1).

При възрастни и деца ≥40 kg, тази форма на Медоклав предоставя обща дневна доза от 1750 mg амоксициклин/250 mg клавуланова киселина при дозиране два пъти дневно и 2625 mg амоксицилин/375 mg клавуланова киселина при дозиране три пъти дневно, когато се прилага, както се препоръчва по-долу. За деца <40 kg тази форма на Медоклав предоставя максимална дневна доза от 1000-2800 mg амоксициклин/143-400 mg клавуланова киселина, когато се прилага както е препоръчано по-долу. Ако се счита, че е необходима по-висока дневна доза амоксицилин е препоръчително да се избере друга форма Медоклав, за да се избегнат ненужно високите дози на клавулановата киселина (вижте точки 4.4 и 5.1).

Продължителността на лечението се определя от отговора на пациента. Някои инфекции (като остеомиелит) изискват по-дълъг период на лечение. Лечението не трябва да надвишава 14 дни без повторен преглед (вижте точка 4.4 във връзка с продължително лечение).

Възрастни и депа ≥40 kg
Препоръчителни дози:
· стандартна доза (за всички показания): 875 mg/125 mg два пъти дневно;
· по-висока доза (особено за инфекции като отит на средното ухо, синуит, инфекции на долните дихателни пътища и инфекции на пикочните пътища): 875 mg/125 mg три пъти дневно.

Деца <40 kg
Децата могат да бъдат лекувани с амоксицилин/клавуланова киселина таблетки, суспензия или camera за педиатрично приложение.

Препоръчителни дози:
· 25 mg/3,6 mg/kg/дневно до 45 mg/6,4 mg/kg/ дневно, разделени на две отделни дози .
· до 70 mg/10 mg/kg/дневно, разделени на две отделни дози може да се обмислят за приложение при някои инфекции (например при отит на средното ухо, синуит и инфекции на долните дихателни пътища).

Тъй като таблетките не могат да се разделят, децата с телесно тегло по-малко от 25 kg не трябва да се лекуват с Медоклав таблетки.
Таблицата по-долу представя получената доза (mg/kg/телесно тегло) при деца с тегло 25 kg до 40 kg след прием на една таблетка от 875 mg/125 mg.

	Телесно тегло [kg]
	40
	35
	30
	25
	Препоръчителна еднократна доза mg/kg телесно тегло] (вижте по-горе)

	Амоксицилин [mg/kg телесно тегло] за еднократна доза (1 филмирана таблетка)
	21,9
	25,0
	29,2
	35,0
	12,5-22,5 (до 35)

	Клавуланова киселина [mg/kg телесно тегло] за еднократна доза (1 филмирана таблетка)
	3,1
	3,6
	4,2
	5,0
	1,8-3,2(до5)



Деца с телесно тегло под 25 kg е за предпочитане да се лекуват с амоксицилин/клавуланова киселина суспензия или camera за педиатрично приложение.
Няма клинични данни за приложение на формата амоксицилин/клавуланова киселина 7:1 по-високи от 45 mg/6,4 mg/kg дневно при деца под 2-годишна възраст.

Няма клинични данни за приложение на формата амоксицилин/клавуланова киселина 7:1 при деца под 2 месеца. Препоръки за дозиране при тази възрастова група не могат да бъдат направени.

Пациенти в старческа възраст
Не се налага корекция на дозата.

Бъбречно увреждане
Не се налага корекция на дозата при пациенти с креатининов клирънс (СгС1) по-висок от 30 ml/min.

При пациенти с креатининов клирънс под 30 ml/min не се препоръчва приложение на формите на Медоклав със съотношение на амоксицилин към клавуланова киселина 7:1, тъй като няма налични препоръки за коригиране на дозата.

Чернодробно увреждане
Трябва да се дозира с внимание и на равни интервали от време и да се проследява периодично чернодробната функция (вижте точки 4.3 и 4.4).

Начин на приложение
Медоклав е за перорално приложение.
Да се приема се в началото на храненето, за да се сведе до минимум възможната стомашно- чревна непоносимост и, за да се оптимизира на абсорбцията на амоксицилин/клавуланова киселина.
Лечението може да се започне парентерално съгласно КХП на интравенозната (i.v.) форма и да бъде продължено с перорална форма.

4.3. Противопоказания

Свръхчувствителност към активните вещества, към някой от пеницилините или към някое от помощните вещества, изброени в точка 6.1.
Анамнеза за тежка незабавна реакция на свръхчувствителност (напр. анафилаксия) към друг бета-лактамен антибиотик (като цефалоспорин, карбапенем или монобактам).
Анамнеза за свързана с амоксицилин/клавуланова киселина жълтеница/чернодробно увреждане.

4.4. Специални предупреждения и предпазни мерки при употреба

Преди започване на лечение с амоксицилин/клавуланова киселина, трябва да се направи внимателно изследване за предишни реакции на свръхчувствителност към пеницилини, цефалоспорини или други бета-лактамни антибиотици (виж точки 4.3 и 4.8).

Сериозни и понякога с летален изход реакции на свръхчувствителност (включително анафилактоидни и тежки кожни нежелани реакции) са съобщавани при пациенти на лечение с пеницилин. Тези реакции са по-вероятни при пациенти с анамнеза за свръхчувствителност към пеницилини и при лица с атопия. При поява на алергична реакция, лечението с амоксицилин/клавуланова киселина трябва да се преустанови и да се започне подходящо алтернативно лечение.

В случай на инфекция, причинена от микроорганизми с доказана чувствителност към амоксицилин, трябва да се има предвид преминаване от амоксицилин/клавуланова киселина на амоксицилин в съответствие с официалните ръководства.

Тази форма на Медоклав не е подходяща за употреба, когато е наличен висок риск предполагаемите патогени да са с понижена чувствителност или резистентност към бета-лактамни антибиотици, която не се медиира от бета-лактамаза, податлива на инхибиране с клавуланова киселина. Тази форма не трябва да се използва за лечение на пеницилин- резистентни 5. pneumoniae.

При пациенти с увредена бъбречна функция или такива, получващи високи дози може да настъпят гърчове (вижте точка 4.8).

Ако се подозира инфекциозна мононуклеоза, трябва да се избягва амоксицилин/клавуланова киселина, тъй като при това заболяване след употреба на амоксицилин е наблюдавана поява на морбилиформен обрив.

Едновременното приложение на алопуринол по време на лечение с амоксицилин повишава вероятността за алергични кожни реакции.

Продължителната употреба може в отделни случаи да доведе до свръхрастеж на нечувствителни микроорганизми.

Появата в началото на лечението на силно зачервен генерализиран еритем, съпроводен от пустула, може да е симптом на остра генерализирана екзантемна пустулоза (AGEP) (вижте точка 4.8). Тази реакция изисква спиране на Медоклав и всяко последващо приложение на амоксицилин е противопоказано.

Амоксицилин/клавуланова киселина трябва да се използва с внимание при пациенти с данни за чернодробно увреждане (вижте точки 4.2,4.3 и 4.8).

Чернодробни събития са съобщавани главно при мъже и при пациенти в старческа възраст и може да се свържат с продължително лечение. Тези събития много рядко са съобщавани при деца. Във всички популации, признаците и симптомите обикновено настъпват по време или скоро след лечение, но в някои случаи може да не се изявят до няколко седмици след спиране на лечението. Те обикновено са обратими. Чернодробните събития може да са тежки и в изключително редки случаи е съобщаван летален изход. Те почти винаги се изявяват при пациенти със сериозни съпътстващи заболявания или такива, приемащи едновременно лекарствени продукти, за които е известно, че имат потенциал за чернодробни ефекти (вижте точка 4.8).

При почти всички антибиотици се съобщава за свързан с антибиотика колит, който може да бъде от лек до животозастрашаващ по тежест (вижте точка 4.8). Затова е важно да се има предвид тази диагноза при пациенти, които са с диария по време или след приложение на някакъв антибиотик. Ако настъпи свързан с антибиотика колит, амоксицилин/клавуланова киселина трябва незабавно да се спре, да се направи консултация с лекар и да се започне подходящо лечение. При такава ситуация са противопоказани лекарствени продукти с антиперисталтично действие.

При продължително лечение се препоръчва периодична оценка на органните и системни функции, включително на бъбречната, чернодробна и хемопоетична функции.

При пациенти, лекувани с амоксицилин/клавуланова киселина, рядко се съобщава за удължаване на протромбиновото време. Когато едновременно се назначават антикоагуланти трябва да се прави подходящо проследяване. Може да е необходима корекция в дозата на пероралните антикоагуланти, за да се поддържа желаното ниво на антикоагулация (вижте точка 4.5 и 4.8).

При пациенти с бъбречно увреждане се изисква корекция на дозата в зависимост от степента на увреждането (вижте точка 4.2).

При пациенти с намалено отделяне на урина много рядко е наблюдавана кристалурия, основно при парентерално лечение. По време на приложение на високи дози амоксицилин е препоръчително да се поддържа достатъчен прием на течности и отделяне на урина, за да се намали възможността за причинена от амоксицилин кристалурия. При пациенти с катетър в пикочния мехур трябва да се прави редовна проверка на проходимостта (вижте точка 4.9).

По време на лечение с амоксицилин, трябва да се използват ензимни глюкооксигеназни методи при изследванията за наличие на глюкоза в урината поради фалшиво положителните резултати, които може да настъпят при неензимните методики.

Наличието на клавуланова киселина в Медоклав може да доведе до неспецифично свързване на IgG и албумин към мембраната на еритроцитите, водещо до фалшиво положителни резултати при теста на Кумбс.

Има съобщения за положителни резултати при изследване, използващо Bio-Rad Laboratories Platelia Aspergillus EIA тест при пациенти, приемащи амоксицилин/клавуланова киселина, които след това се оказва, че нямат инфекция с Aspergillus. Съобщени са кръстосани реакции между не- Aspergillus полизахаридите и полифуранозидите и Bio-Rad Laboratories Platelia Aspergillus EIA тест. Следователно положителните резултати от изследването при пациенти, приемащи амоксицилин/клавуланова киселина, трябва да се интерпретират внимателно и да се потвърдят чрез други диагностични методи.

4.5. Взаимодействие с други лекарствени продукти и други форми на взаимодействие

Перорални антикоагуланти
Пероралните антикоагуланти и антибиотиците от пеницилиновата група са широко използвани в практиката без съобщения за взаимодействия. Въпреки това, в литературата са налични случаи на повишено международно нормализирано съотношение (international normalised ratio - INR) при пациенти на поддържащо лечение с аценокумарол или варфарин, на които е назначен курс с амоксицилин. Ако се налага съвместно приложение, трябва внимателно да се проследяват протромбиновото време или международно нормализирано съотношение (international normalised ratio - INR) при добавяне или спиране на амоксицилин. Освен това може да е необходима корекция в дозата на пероралните антикоагуланти (вижте точки 4.4 и 4.8).

Метотрексат
Пеницилините могат да намалят екскрецията на метотрексат, което може да доведе до възможно повишение на токсичността.

Пробенецид
Съвместната употреба с пробенецид не се препоръчва. Пробенецид намалява бъбречната тубулна секреция на амоксицилин. Съвместната употреба с пробенецид може да доведе до удължаване на наличието и повишаване на нивата на амоксицилин в кръвта, но не и на клавулановата киселина.

Микофенолат мофетил
При пациенти, приемащи микофенолат мофетил се съобщава за намаляване на преддозовата концентрация на активния метаболит микофенолова киселина (МФК) с приблизително 50% след започване на лечение с перорален амоксицилин плюс клавуланова киселина. Промяната на преддозовото ниво може да не отразява точно промените в общата експозиция на МФК. Поради това промяна в дозата на микофенолат мофетил обикновено не е необходима при липса на клинични данни за нарушена функция на присадката. Въпреки това, трябва да се извършва внимателно клинично проследяване по време на лечението с комбинацията и малко след завършване на антибиотичната терапия.

4.6. Фертилитет, бременност и кърмене

Бременност
Проучванията при животни не показват директни или индиректни вредни ефекти по отношение на бременността, ембрионалното/феталното развитие, раждането или постнаталното развитие (вижте точка 5.3). Ограничените данни от приложение на амоксицилин/клавуланова киселина по време на бременност при хора не показват повишен риск от вродени малформации. При проучване при жени с преждевременна руптура преди термина на феталната мембрана е съобщено, че профилактичното лечение с амоксицилин/клавуланова киселина може да се свърже с повишен риск от некротизиращ ентероколит при новородените. Употребата по време на бременност трябва да се избягва, освен ако лекарят не я счете за съществена.

Кърмене
И двете вещества се екскретират в кърмата (не са установени ефектите на клавулановата киселина върху кърмачето). Следователно, при кърмачета са възможни диария и гьбични инфекции на лигавиците и затова може да се наложи кърменето да се спре. Амоксицилин/клавуланова киселина трябва да се използва по време на кърмене само след оценка на съотношението риск/полза от лекуващия лекар.

4.7. Ефекти върху способността за шофиране и работа с машини

Не са провеждани проучвания за ефектите върху способността за шофиране и работа с машини. Въпреки това, може да се изявят нежелани реакции (напр. алергични реакции, замайване, гърчове), които може да повлияят върху способността за шофиране и работа с машини (вижте точка 4.8).

4.8. Нежелани лекарствени реакции

Най-често съобщаваните нежелани лекарствени реакции са диария, гадене и повръщане.

Нежеланите лекарствени реакции, получени по време на клиничните проучвания и от постмаркетинговия период с амоксицилин/клавуланова киселина са изброени по-долу и са категоризирани съгласно MedDRA по системо-органен клас.

За класифициране честотата на нежеланите реакции е използвана терминология:
Много честа (≥ 1/10)
Чести (≥1/100 до <1/10)
Нечести (≥ 1/1 000 до < 1/100)
Редки (≥1/10 000 до <1/1 000) Много редки (<1/10 000)
С неизвестна честота (от наличните данни не може да бъде направена оценка).
	Инфекции и инфестации

	Кандидоза на кожата и лигавиците
	Чести

	Свръхрастеж	на нечувствителни
микроорганизми
	С неизвестна честота

	Нарушения на кръвта и лимфната система

	Обратима левкопения (включително неугропения)
	Редки

	Тромбоцитопения
	Редки

	Обратима агранулоцитоза
	С неизвестна честота

	Хемолитична анемия
	С неизвестна честота

	Удължено време на кървене и протромбиново време1
	С неизвестна честота

	Нарушения на имунната система10

	Ангионевротичен оток
	С неизвестна честота

	Анафилаксия
	С неизвестна честота

	Синдром, наподобяващ серумна болест
	С неизвестна честота

	Алергичен васкулит
	С неизвестна честота

	Нарушения на нервната система

	Замаяност
	Нечести

	Главоболие
	Нечести

	Обратима хиперактивност
	С неизвестна честота

	Гърчове2
	С неизвестна честота

	Асептичен менингит
	С неизвестна честота

	Стомашно-чревни нарушения

	Диария
	Много чести

	Гадене3
	Чести

	Повръщане
	Чести

	Нарушено храносмилане
	Нечести

	Антибиотично-свързан колит4
	С неизвестна честота

	Черен „космат” език
	С неизвестна честота

	Хепато-билиарни нарушения

	Повишение на AST и/или ALT5
	Нечести

	Хепатит6
	С неизвестна честота

	Холестатична жълтеница6
	С неизвестна честота

	Нарушения на кожата и подкожната тъкан7

	Кожен обрив
	Нечести

	Сърбеж
	Нечести

	Уртикария
	Нечести

	Еритема мултиформе
	Редки

	Синдром на Стивънс-Джонсън
	С неизвестна честота

	Токсична епидермална некролиза
	С неизвестна честота

	Булозен ексфолиативен дерматит
	С неизвестна честота

	Остра генерализирана екзантематозна пустулоза (AGEP)9
	С неизвестна честота

	Лекарствена реакция с еозинофилия и ситемни симптоми (DRESS)
	С неизвестна честота

	Нарушения на бъбреците и пикочните пътища

	Интерстициален нефрит
	С неизвестна честота

	Кристалурия8
	С неизвестна честота

	1Вижте точка 4.4
2Вижте точка 4.4
3Гаденето е по-често свързано с перорален прием на високи дози. Ако се появят стомашно- чревни реакции, те могат да се намалят чрез прием на амоксицилин/клавуланова киселина в началото на храненето.
4Включително псевдомембранозен колит и хеморагичен колит (вижте точка 4.4).
5Отбелязано е умерено повишение на AST и/или ALT при пациенти, лекувани с антибиотици от бета-лактамния клас, но значимостта на тези промени не е известна.
6Тези събития са отбелязани и с други пеницилини и цефалоспорини (вижте точка 4.4)
7Ако настъпи алергичен дерматит, лечението трябва да се спре (вижте точка 4.4)
8Вижте точка 4.9
9Вижте точка 4.4
10Вижте точка 4.3 и 4.4



Съобщаване на подозирани нежелани реакции
Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/ риск за лекарствения продукт. От медицинските специалисти се изисква за съобщават всяка подозирана нежелана реакция чрез националната система за съобщаване:
Изпълнителна агенция по лекарствата
ул. „Дамян Груев” № 8
1303 София
Тел.:+359 2 8903417
уебсайт: www.bda.bg

4.9. Предозиране

Симптоми и признаци на предозиране
Може да се наблюдават гастроинтестинални симптоми и нарушения на водно- електролитния баланс. Наблюдавана е свързана с амоксицилин кристалурия, която в някои случаи води до бъбречна недостатъчност (вижте точка 4.4).

При пациенти с нарушена бъбречна функция или такива, получаващи високи дози, може да се проявят гърчове.

Съобщено е, че амоксицилин може да преципитира в уринарните катетри, основно след интравенозно приложение на високи дози. Трябва да се прави редовна проверка на проходимостта (вижте точка 4.4).

Лечение на интоксикация
Стомашно-чревните симптоми може да се лекуват симптоматично, като се обърне особено внимание на водно-електролитния баланс.

Амоксицилин/клавуланова киселина може да се отстрани от кръвообращението чрез хемодиализа.
5. ФАРМАКОЛОГИЧНИ СВОЙСТВА
5.1. Фармакодинамични свойства

Фармакотерапевтична група: пеницилини в комбинация, включително с инхибитори на бета-лактамазата; АТС код: J01CR02

Механизъм на действие
Амоксицилин е полусинтетичен пеницилин (бета-лактамен антибиотик), който инхибира един или повече ензими (често наричани пеницилин-свързващи протеини, PBPs) в биосинтетичните пътища на пептидогликана на бактериите, който е съществен структурен компонент на клетъчната стена на бактериите. Потискането на синтеза на пептидогликан води до отслабване на клетъчната стена, което обикновено се следва от лизиране и смърт на клетката.

Амоксицилин е чувствителен на разграждането от бета-лактамази, произвеждани от резистентните бактерии, и, следователно спектърът на активност на амоксицилин самостоятелно не включва микроорганизми, които произвеждат тези ензими.

Клавулановата киселина е бета-лактам, близък по структура с пеницилините. Тя инактивира някои от бета-лактамазните ензими и във връзка с това предотвратява инактивирането на амоксицилин. Самостоятелно клавулановата киселина не проявява клинично полезно антибактериално действие.

Връзка Фармакокинетика-Фармакодинамика
Определящ фактор за ефикасността на амоксицилин се счита времето над минималната инхибиторна концентрация (Т>М1С).

Механизми на резистентност
Двата основни механизма на резистентност към амоксицилин/клавуланова киселина са:
· Инакгивиране от тези бактериални бета-лактамази, които не се инхибират от клавулановата киселина, включително клас В, С и D.
· Преобразуване на PBPs, което намалява афининитета на антибиотика към целта.

Непроницаемостта на бактериите или механизмите на ефлуксна помпа може да доведат или да допринесат за бактериална резистентност, главно при Грам-отрицателните бактерии.

Гранични стойности (Breakpoints)
граничните стойности за МИК (MIC breakpoints) на амоксицин/клавуланова киселина са тези на Европейския комитет за определяне на антимикробната чувствителност 
(European Committee on Antimicrobial Susceptibility Testing (EUCAST)).

	Микроорганизъм
	Гранични стойности на чувствителност (μg/ml) (Susceptibility Breakpoints (μg/ml))

	
	Чувствителен
	Интермедиерен
	Резистентен

	Haemophilus influenzae1
	≤1
	
	>1

	Moraxella catarrhalis1
	≤1
	
	>1

	Staphylococcus aureus2
	≤2
	
	>2

	Коагулаза-отрицателни стафилококи2
	≤0,25
	
	>0,25

	Enterococcus1
	≤4
	8
	>8

	Streptococcus A, B, C, G5
	≤0,25
	-
	> 0,25

	Streptococcus pneumoniae3
	≤0,5
	1-2
	>2

	Enterobacteriaceae1,4
	
	-
	>8

	Грам-отрицателни анаероби1
	≤4
	8
	>8

	Грам-пол ожителни анаероби1
	≤4
	8
	>8

	Несвързани с щама гранични стойности1
	≤2
	4-8
	>8

	1Съобщените стойности са за концентрация амоксицилин. За целите на изпитването за чувствителност, концентрациите на клавуланова киселина са фиксирани на 2 mg/1.
2Съобщените стойности са за концентрация оксацилин.
3Цифрите за гранични стойности в таблицата се основават на граничните стойности за ампицилин.
4Граничните стойности при R>8 mg/1 потвърждават, че всички изолати с механизми за резистентност са докладвани като резистентни.
граничните стойности в таблицата се основават на граничните стойности за бензил пеницилин.




Разпространението на резистентността за определени щамове може да варира географски и във времето, поради което е желателно да има регионална информация за резистентността, особено при лечение на тежки инфекции. При необходимост трябва да се търси съвет от експерт, когато регионалното разпространение на резистентност е такова, че ползата от активното вещество е под въпрос при поне някои видове инфекции.

	Микроорганизми, които обичайно са чувствителни


	Аеробни Грам-положителни микроорганизми
Enterococcus faecalis
Gardnerella vaginalis
Staphylococcus aureus (метицилин-чувствителни)£
Коагулаза-негативни стафилококи (метицилин-чувствителни)
Streptococcus agalactiae
Streptococcus pneumoniae1
Streptococcus pyogenes и други бета-хемолитични стрептококи
Streptococcus viridans група

Аеробни Грам-отоипателни микроорганизми
Capnocytophaga spp.
Eikenella corrodens
Haemophilus influenzaе2
Moraxella catarrhalis
Pasteurella multocida

Анаеробни микроорганизми
Bacteroidesfragilis
Fusobacterium nucleatum
Prevotella spp.


	Щамове, за които придобитата резистентност може да е проблем

	Аеробни Грам-положителни микроорганизми
Enterococcus faecium $

Аеробни Грам-отрицателни микроорганизми
Escherichia coli
Klebsiella oxytoca
Klebsiella pneumoniae
Proteus mirabilis
Proteus vulgaris

	Микроорганизми c вродена резистентност

	Аеробни Грам-отрицателни микроорганизми
Acinetobacter sp.
CitrobacterJreundii
Enterobacter sp.
Legionella pneumophila
Morganella morganii
Providencia spp.
Pseudomonas sp.
Serratia sp.
Stenotrophomonas maltophilia

Други микроорганизми:
Chlamydophila pneumoniae
Chlamydophila psittaci
Coxiella bumetti
Mycoplasma pneumoniae

	$ Естествена интермедиерна чувствителност при отсъствие на придобит механизъм на резистентност.
£ Всички резистентни на метицилин стафилококи са резистентни на амоксицилин/клавуланова киселина.
1Streptococcus pneumoniae, които са резистентни на пеницилин, не трябва да се лекуват с тази форма (вижте точки 4.2 и 4.4).
2Щамове с намалена чувствителност са докладвани в някои държави на ЕС с честота по- висока от 10%.



5.2. Фармакокинетични свойства

Абсорбпия
Амоксицилин и клавуланова киселина се дисоциират напълно във воден разтвор с физиологично pH. Двете активни вещества се абсорбират бързо и добре след перорално приложение. Абсорбцията на амоксицилин/клавуланова киселина е оптимална при прием на лекарствения продукт в началото на храненето. След перорално приложение бионаличността на амоксицилин и клавуланова киселина е приблизително 70%. Плазмените профили на двете активни вещества са сходни и времето за достигане на максимални плазмени концентрации (Тmax) и при двете е приблизително един час.

По-долу са представени фармакокинетичните резултати от проучване, при което амоксицилин/клавуланова киселина е прилаган на гладно на група здрави доброволци (875 mg/125 mg таблетки два пъти дневно).

	Средни (± SD) фармакокинетични параметри

	Приложено(и) активно(и) вещество(а)

	Доза
	Cmax
	Tmax*
	AUC (0-24h)
	T1/2

	
	(mg)
	(μg/ml)
	(h)
	((μg-h/ml)
	(h)

	Амоксицилин

	АМХ/СА 875 mg/125 mg
	875
	11,64 ±2,78
	1,50 (1,0-2,5)
	53,52±12,31
	1,19 ±0,21

	Клавуланова киселина

	АМХ/СА 875 mg/125 mg
	125
	2.18 ±0,99
	1,25 (1,0-2,0)
	10,16 ±3,04
	0,96 ±0,12

	АМХ - амоксицилин, СА - клавуланова киселина
* Медиана (обхват)



Серумните концентрации на амоксицилин и клавуланова киселина, достигнати с амоксицилин/клавуланова киселина са подобни на тези, постигнати при самостоятелно перорално приложение на еквивалентни дози амоксицилин и клавуланова киселина.

Разпределение
Около 25% от общото количество на клавуланова киселина в плазмата и 18% от общото количество на амоксицилин в плазмата се свързва с протеините.
Привидният обем на разпределение е около 0,3-0,4 1/kg за амоксицилин и около 0,2 1/kg за клавулановата киселина.

След интравенозно приложение амоксицилин и клавуланова киселина се откриват в жлъчния мехур, коремните тъкани, кожата, масната тъкан, мускулната тъкан, синовиалната и перитонеална течности, жлъчката и гнойта. Амоксицилин не се разпределя достатъчно в цереброспиналната течност.

От проучванията при животни няма данни за значимо задържане в тъканите на лекарствено- производни вещества за никоя от двете съставки. Амоксицилин подобно на повечето пеницилини може да се открие в кърмата. Следи от клавуланова киселина могат също да се установят в кърмата (вижте точка 4.6).

Доказано е, че и амоксицилин, и клавуланова киселина преминават през плацентарната 
бариера (вижте точка 4.6).

Биотрансформация
Амоксицилин частично се екскретира в урината като неактивна пеницилоевa киселина в количества еквивалентни на 10 до 25% от началната доза. Клавулановата киселина. екстензивно се метаболизира при хора и се елиминира в урината и изпражненията и като въглероден диоксид в издишалия въздух.

Елиминиране
Основният път на елиминиране за амоксицилин е чрез бъбреците, докато за клавулановата киселина то е както чрез бъбречен, така и по небъбречен механизъм.

Амоксицилин/клавуланова киселина има среден елиминационен полуживот от приблизително един час и общ клирънс от приблизително 25 1/h при здрави лица. Приблизително 60 до 70% амоксицилин и приблизително 40 до 65% от клавулановата киселина се екскретират непроменени в урината по време на първите 6 h след приложение на единична доза амоксицилин/ клавуланова киселина 250 mg/125 mg или 500 mg/125 mg таблетки. Множество проучвания показват, че уринната екскреция е 50-85% за амоксицилин и между 27-60% за клавуланова киселина за 24-часов период. В частност за клавулановата киселина, най-голямото количество от лекарствения продукт се екскретира през първите 2 часа след приложение.

Едновременната употреба на пробенецид забавя екскрецията на амоксицилин, но не забавя бъбречната екскреция на клавулановата киселина (вижте точка 4.5).

Възраст
Елиминационният полуживот на амоксицилин е подобен за деца на възраст от около 3 месеца до 2 години, както и за по-големи деца и възрастни. При много малките деца (включително преждевременно родени) през първата седмица от живота интервалът на приложение не трябва да надвишава двукратно дневно приложение поради незрялост на бъбречните пътища за елиминиране. Тъй като пациентите в старческа възраст е по-вероятно да са с намалена бъбречна функция изборът на доза трябва да става внимателно и може да е полезно да се проследява бъбречната функция.

Пол
Полът няма значимо влияние върху фармакокинетиката както на амоксицилин, така и на клавуланова киселина след перорално приложение на амоксицилин/клавуланова киселина на здрави мъже и жени.

Бъбречно увреждане
Общият серумен клирънс на амоксицилин/клавуланова киселина намалява пропорционално с отслабването на бъбречната функция. Намалението на клирънса на продукта е по-изразено за амоксицилин, отколкото за клавулановата киселина, тъй като по-голяма част амоксицилин се екскретира чрез бъбречен път. Затова дозите при бъбречно увреждане трябва да предпазват от прекадено натрупване на амоксицилин докато поддържат достатъчни нива на клавулановата киселина (вижте точка 4.2).

Чернодробно увреждане
Дозирането при пациенти с чернодробно увреждане трябва да се извършва с внимание, а чернодробната функция да се проследява на равни интервали от време.

5.3. Предклинични данни за безопасност

Неклиничните данни не показват особен риск за хората на база на конвенционалните фармакологични изпитвания за безопасност, генотоксичност и репродуктивна токсичност.

Проучвания за токсичност при многократно прилагане, проведени при кучета с амоксицилин/клавуланова киселина, показват стомашно дразнене, повръщане и промяна в цвета на езика.

Не са провеждани проучвания за карциногенност с амоксицилин/клавуланова киселина или с някоя от неговите съставки.

